CELEX: 32016R0934
Language: hu
Date: 2016-06-08 00:00:00
Title: A Bizottság (EU) 2016/934 végrehajtási rendelete (2016. június 8.) egyes áruk Kombinált Nómenklatúra szerinti besorolásáról

14.6.2016   
               
               
                  HU
               
               
                  Az Európai Unió Hivatalos Lapja
               
               
                  L 155/13
               
            A BIZOTTSÁG (EU) 2016/934 VÉGREHAJTÁSI RENDELETE
      (2016. június 8.)
      egyes áruk Kombinált Nómenklatúra szerinti besorolásáról
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
      mivel:
      
                  (1)
               
               
                  A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
               
            
                  (2)
               
               
                  A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
               
            
                  (3)
               
               
                  Az említett általános szabályok értelmében a mellékletben szereplő táblázat 1. oszlopában leírt árukat a táblázat 3. oszlopában feltüntetett indokok alapján a 2. oszlopban megjelölt KN-kód alá kell besorolni.
               
            
                  (4)
               
               
                  Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikke (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
               
            
                  (5)
               
               
                  Az e rendeletben előírt intézkedések összhangban vannak a Vámkódexbizottság véleményével,
               
            ELFOGADTA EZT A RENDELETET:
      1. cikk
      A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában megjelölt KN-kód alá kell besorolni.
      2. cikk
      Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikke (9) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
      3. cikk
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.
      
         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2016. június 8-án.
         
            
               a Bizottság részéről,
            
            
               az elnök nevében,
            
            Stephen QUEST
            
               adóügyi és vámuniós főigazgató
            
         
      
      
         (1)  HL L 269., 2013.10.10., 1. o.
      
      
         (2)  A Tanács 1987. július 23-i 2658/87/EGK rendelete a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).
      
         MELLÉKLET
         
                     Árumegnevezés
                  
                  
                     Besorolás (KN-kód)
                  
                  
                     Indokolás
                  
               
                     (1)
                  
                  
                     (2)
                  
                  
                     (3)
                  
               
                     A következő összetevőkből álló, készletként csomagolt termék:
                     
                                 —
                              
                              
                                 Kétrétegű műanyagfilmből készült, az elülső felületén fekete-fehér motívumokkal nyomott négyszögletes kivágat (kb. 14 × 21 cm). A kivágat a hátulján öntapadó csíkkal ellátott. A kivágatról hat előre kivágott, kiemelkedő matrica (a felső műanyagfilm domború) választható le.
                              
                           
                                 —
                              
                              
                                 Három porózus végű filctoll különböző színekben. A filctollak együtt egy kis műanyag tartóba vannak csomagolva.
                              
                           A matricák kiszínezhetők a filctollakkal, majd dekorációs célra használhatók.
                     Lásd a képet (*).
                  
                  
                     4911 91 00 
                  
                  
                     A besorolást a Kombinált Nómenklatúra értelmezésére vonatkozó 1., 3. b) és 6. általános szabály, a Kombinált Nómenklatúra VII. áruosztályához tartozó megjegyzések 2. pontja, valamint a 4911  és a 4911 91 00  KN-kód szövege határozza meg.
                     A csomagot kiskereskedelmi forgalom számára készletben kiszerelve mutatják be. Lényeges jellemzőjét a matricák adják.
                     Az áru 3919  vtsz. alá történő besorolása kizárt, mivel az előre kivágott, kiemelkedő matricák felülete nem sík.
                     Az áru 3926  vtsz. alá történő besorolása kizárt, mivel a nyomtatás az áruk elsődleges felhasználása szempontjából lényeges (lásd a VII. áruosztályhoz tartozó megjegyzések 2. pontját).
                     Kevés kivétellel a 49. árucsoportba tartozik minden olyan nyomtatott anyag, amelynek lényeges jellegét és felhasználását az a tény határozza meg, hogy nyomtatás útján előállított mintákat, jeleket vagy ábrákat tartalmaz (lásd még a 49. árucsoporthoz tartozó Harmonizált Rendszer Magyarázat [HRM] általános rendelkezéseinek első bekezdését.)
                     A dekorációs célú, öntapadós nyomtatott matricák a 4911  vtsz. alá tartoznak (lásd még a 4911  vtsz.-hoz tartozó HRM 10. pontját).
                     Ezért a terméket a 4911 91 00  KN-kód alá kell besorolni.
                  
               
            (*)  A kép csupán tájékoztató jellegű.